
RAPORT DE SPECIALITATE

Subsemnatul Iamandi Ion, şef Serviciu public comunitar local de  evidență a persoanelor și administrație, analizând Proiectul de Hotărâre privind desemnarea unui reprezentant al Consiliului Local al oraşului Boldeşti-Scăeni în Consiliul de administraţie al Şcolii gimnaziale „Mihai Viteazul” oraşul Boldeşti-Scăeni, am constatat următoarele:
· Art.128 alin (1) din Legea învățământului preuniversitar nr.198/2023 prevede că unităţile de învăţământ preuniversitar de stat cu personalitate juridică, cu excepţia celor din sistemul de apărare, ordine publică şi securitate naţională, sunt conduse de consiliile de administraţie, de directori şi de directori adjuncţi. În exercitarea atribuţiilor ce le revin, consiliile de administraţie și directorii conlucrează, între alții, cu consiliul profesoral, cu consiliul reprezentativ al părinţilor, cu consiliul şcolar al elevilor și cu autorităţile administraţiei publice locale;
· Potrivit alin. (2) al aceluiaşi articol din din Legea nr.198/2023 a învățământului preuniversitar, în unităţile de învăţământ cu personalitate juridică cuprinse în reţeaua şcolară sus menţionată, consiliul de administraţie este format din unsprezece membrii la Școala Gimnazială Mihai Viteazul, doi dintre aceștia fiind  reprezentanţi ai consiliului local;
· Prin Hotărârea nr.173/18.12.2024 au fost desemnați reprezentanții Consiliului Local Boldeşti-Scăeni în consiliile de administraţie din unităţile de învăţământ preuniversitar de stat cu personalitate juridică de pe raza oraşului; pentru consiliul de administraţie al Şcolii gimnaziale „Mihai Viteazul” orașul Boldești-Scăeni au fost desemnaţi doi consilieri locali respectiv doamna Moraru Ana-Maria şi doamna Niță Elena -Amalia.
· [bookmark: _Hlk198798929]În data de 19.02.2025, d.na consilier local Moraru Ana-Maria și-a înaintat demisia din funcția de consilier local, încetarea mandatului său fiind aprobată prin HCL nr.19/25.02.2025, iar pe cale de consecinţă încetează şi calitatea de reprezentant al consiliului local în consiliul de administraţie al unităţii de învăţământ.
· Pentru a se asigura reprezentarea consiliului local în consiliul de administraţie al unitaţii de învăţământ, în conformitate cu prevederile legale,  este necesară demenarea unui alt consilier local.
	Faţă de cele mai sus constatate, consider că iniţierea proiectului de hotărâre este necesară şi oportună.

